open-index/open-wikipedia-markdown huggingface dataset:
தியோமான் தீவு வானூர்தி நிலையம்

**தியோமான் வானூர்தி நிலையம்** அல்லது **தியோமான் தீவு வானூர்தி நிலையம்** ; (ஆங்கிலம்: *Tioman Airport* அல்லது *Pulau Tioman*; மலாய்: *Lapangan Terbang Tioman*;) என்பது மலேசியா, பகாங், ரொம்பின் மாவட்டம், தியோமான் தீவில் அமைந்து இருக்கும் வானூர்தி நிலையம் ஆகும். இது தெக்கேக் கிராமத்திற்கு (*Kampung Tekek*) அருகில் அமைந்துள்ளது.

சிறிய வானூர்திகள் மட்டுமே தியோமான் வானூர்தி நிலையத்தில் தரையிறங்க முடியும். அதனால் ஓர் இருக்கைக்கான செலவு, ஒப்பீட்டளவில் அதிகமாக உள்ளது. இந்தத் தீவில் இயங்கும் வானூர்தி நிறுவனங்கள் லாபகரமாக இயங்குவதற்குச் சிரமப் படுகின்றன என அறியப்படுகிறது.

## பொது

வானூர்தி நிலையத்தின் ஓடுபாதை "ஒரு வழி" பாதை ஆகும், ஏனெனில் அருகிலுள்ள மலைப்பாங்கான நிலப்பரப்பு காரணமாக வானூர்திகள் வடக்குத் திசையில் இருந்து மட்டுமே தரையிறங்க முடியும். சிங்கப்பூர் மற்றும் மலேசியாவை தளமாகக் கொண்ட தனியார் விமானிகளுக்கு தியோமான் ஒரு பிரபலமான இடமாக விளங்குகிறது.

சிங்கப்பூர் செலேத்தார் வானூர்தி நிலையத்தில் (*Seletar Airport*) இருந்து ஒரு மணி நேரத்தில் தியோமான் தீவை அடைந்து விடலாம். வாகனப் போக்குவரத்தின் மூலமாக இந்தத் தீவை அடைவதற்கு ஐந்து மணி நேரத்திற்கும் மேலாகப் பிடிக்கும்.

## தியோமான் தீவு

பகாங் மாநிலத்தில், ரொம்பின் மாவட்டத்தில் தென்சீனக் கடலில் அமைந்து உள்ள ஒரு தீவு.

பகாங் மாநிலத்தின் கிழக்கு கடற்கரையில் இருந்து 32 கி.மீ. தொலைவில் அமைந்துள்ளது. மேலும் இந்தத் தீவு 39 கி.மீ. நீளமும் 12 கி.மீ. அகலமும் கொண்டது. 1970-களில், உலகின் மிக அழகான தீவுகளில் ஒன்றாகத் தியோமான் தீவை டைம் (பத்திரிகை) (*Time Magazine*) தேர்ந்தெடுத்தது.

### கேளிக்கை நடவடிக்கைகள்

இந்தத் தீவில் ஏழு கிராமங்கள் உள்ளன. கம்போங் தெக்கேக் (*Kampung Tekek*) மிகப்பெரிய தீவு. அதிக மக்கள்தொகை கொண்டது. அடர்ந்த காடுகள் நிறைந்த இந்தத் தீவில் மக்கள் தொகை குறைவாகவே உள்ளது. மேலும் இந்தத் தீவு ஏராளமான பவளப் பாறைகளால் சூழப்பட்டுள்ளது.

பிரபலமான நீரடி நீந்தல் (*Scuba Diving; Snorkelling*) போன்ற கேளிக்கை நடவடிக்கைகளுக்கு சிறந்த இடமாக உள்ளது. தீவைச் சுற்றி சுற்றுலா பயணிகளுக்காகப் பல ஓய்வு விடுதிகள் உள்ளன. இருப்பினும் தியோமான் தீவில் மூன்று மாடிகளுக்கு மேல் கட்டிடங்கள் கட்டுவதற்கு அனுமதிக்கப்படுவது இல்லை.

## வானூர்திச் சேவைகள்

### விமானப் பயணங்கள்

## புள்ளிவிவரங்கள்

## சான்றுகள்

## மேலும் காண்க
* மலேசிய வானவூர்தி நிலையங்கள் நிறுவனம்
* சிறு தொலைவு வானூர்தி நிலையம்

## புற இணைப்புகள்

பகுப்பு:மலேசிய வானூர்தி நிலையங்கள்
திருச்சிராப்பள்ளியில் உள்ள தொடருந்து நிலையங்களின் பட்டியல்

**திருச்சிராப்பள்ளியில் உள்ள தொடருந்து நிலையங்கள்** (*List of railway stations in Tiruchirappalli*) என்பது இந்திய மாநிலமான தமிழ்நாட்டின் நான்காவது பெரிய நகரான திருச்சிராப்பள்ளியில் உள்ள தொடருந்து நிலையங்களின் பட்டியல் ஆகும். திருச்சிராப்பள்ளி சென்னைக்கு தெற்கே 322 கிலோமீட்டர் தொலைவில் அமைந்துள்ளது. இது மாநிலத்தின் புவியியல் மையத்தில் கிட்டத்தட்ட அமைந்துள்ளது. இந்த நகரத்தில் திருச்சிராப்பள்ளி தொடருந்து கோட்டம் அமைந்துள்ளது. மேலும் இப்பகுதிக்குப் பல தொடருந்து நிலையங்கள் மூலம் போக்குவரத்துச் சேவையாற்றப்படுகிறது. இதில் முக்கியமான ஒன்று திருச்சிராப்பள்ளி சந்திப்பு தொடருந்து நிலையம் ஆகும். இது தஞ்சாவூர், புதுக்கோட்டை, திண்டுக்கல், கரூர் மற்றும் விருத்தாசலம் நோக்கி 5 வெவ்வேறு கிளைகளால் இணைக்கப்பட்டுள்ளது. திருச்சிராப்பள்ளி இந்தியாவின் மிக முக்கியமான நகரங்கள் மற்றும் நகரங்களுடன் தொடருந்து இணைப்பைக் கொண்டுள்ளது.

## மேலும் பார்க்கவும்
* திருச்சிராப்பள்ளியில் போக்குவரத்து

## மேற்கோள்கள்
மாரியம்மன் கோயில், அன்பில்

**அன்பில் மாரியம்மன் கோயில்**, தமிழ்நாடு, திருச்சி மாவட்டம், அன்பிலில் அமைந்துள்ளது. 

## மூலவர்
இக்கோயிலின் மூலவர் முதலில் சுயம்புவாக அவதரித்து அதன்பின்னர் மூலவர் அம்மன் சுதை வடிவிலும், உத்சவர் உலோகத்தாலும் அமையப் பெற்றுள்ளார்.  

## விழாக்கள்
வைகாசியில் பஞ்சப்பிரகார உற்சவம், விடையாற்றி, ஆனியில் மகாசண்டி ஹோமம், பங்குனியில் பூச்சொரிதல், அக்னிசட்டி ஏந்தி பக்தர்கள் கோயிலை வலம் வரல், குடியேறுதல் பின்னர் அடுத்த பத்து நாட்கள் திருவிழா,  கண்ணாடி பல்லக்கு திருத்தேர் என்ற வகையில் விழாக்கள் நடைபெறுகின்றன.வருடபிறப்பு, ஆடிவெள்ளி, தைவெள்ளி, அம்மாவசை, பௌவுர்ணமி போன்ற நாட்களில் சிறப்பு பூஜை நடத்தப்பெறுகிறது.

## மேற்கோள்கள்

## வெளி இணைப்புகள்
* அன்பில் மாரியம்மன் கோவில் பங்குனி திருவிழா கொடியேற்றத்துடன் தொடங்கியது, மாலை மலர், 3 ஏப்ரல் 2017
* அன்பில் மாரியம்மன் கோயில் பங்குனி தேரோட்டம்... பக்தர்கள் பரவசம்!, சமயம், 13 ஏப்ரல் 2022

பகுப்பு:திருச்சிராப்பள்ளி மாவட்டத்திலுள்ள அம்மன் கோயில்கள்
பகுப்பு:சாக்தம்
பகுப்பு:தமிழ்நாட்டிலுள்ள மாரியம்மன் கோயில்கள்
2023 புரோவரி உலங்கு வானூர்தி விபத்து

**2023 புரோவரி உலங்கு வானூர்தி விபத்து** (*2023 Brovary helicopter crash*) உக்ரைனியத் தலைநகர் கீவுக்கு வெளியே புரோவரி நகரில் ஓர் உலங்கு வானூர்தி விழுந்து நொறுங்கியது. உக்ரைனிய உள்நாட்டு விவகார அமைச்சர் தெனிசு மொனாசுடிர்சுகி, அவரது துணை யெவன் யெனின் மற்றும் மாநிலச் செயலர் யூரி லுப்கோவிச்சு உள்ளிட்டவர்கள் விமானத்தில் பயணம் செய்தனர். உக்ரைனின் புறநகர்ப் பகுதியான புரோவரியில் உள்ள மழலையர் பள்ளி மீது வானூர்தி மோதியது. விபத்தில் குறைந்தது 15 பேர் மாண்டனர். நாட்டின் உள்துறை அமைச்சரும் அவருடைய மூன்று பிள்ளைகளும் பலியானவர்களில் அடங்குவர். பதினொரு குழந்தைகள் உட்பட இருபத்தைந்து பேர் தரையில் காயமடைந்தனர்.

## விபத்து
உலங்கு வானூர்தி தரையில் விழுந்தபோது அதில் இருந்த அதிகாரிகள் போர் மண்டலத்திற்குச் சென்று கொண்டிருந்தனர் என்று உக்ரைன் சனாதிபதி அலுவலகத்தின் துணைத் தலைவர் கைரிலோ திமோசென்கோ கருத்து தெரிவித்தார். கிழக்கு ஐரோப்பிய நேரம் 8.20 மணிக்கு விபத்து நிகழ்ந்த போது பனிமூட்டமான நிலைமை இருந்ததாக நேரில் பார்த்தவர்கள் விவரித்தனர்.  மேலும் சிலர் வானூர்தி தீப்பிடித்து எரிவதையும், சுழன்று கொண்டிருந்ததையும், தரையைத் தாக்கும் முன் வட்டமிடுவதையும் பார்த்ததாக தெரிவித்தனர். தீப்பிடித்த வானூர்தி உள்ளூர் மழலையர் பள்ளிக்கு எதிராக நின்றது. இதன் விளைவாக கட்டிடத்தின் பக்கவாட்டில் தீப்பிடித்தது. கிட்டத்தட்ட ஒன்பது மணி நேரத்துக்குப் பிறகே அன்றைய தினம் தேடுதல் மற்றும் மீட்புப் பணிகள் முடிவடைந்தன.

## மேற்கோள்கள்

பகுப்பு:2023 விபத்துகள்
பகுப்பு:உக்ரைனில் நிகழ்வுகள்
கோங் கெடாக் இராணுவ வானூர்தி நிலையம்

**கோங் கெடாக் இராணுவ வானூர்தி நிலையம்** ,(ஆங்கிலம்: *RMAF Gong Kedak* (**RMAF** - *Royal Malaysian Air Force*) மலாய்: *TUDM Gong Kedak* (**TUDM** - *Tentera Udara Diraja Malaysia*); என்பது மலேசியா, கிளாந்தான், பாசீர் பூத்தே மாவட்டம், பாசீர் பூத்தே நகரில் உள்ள அரச மலேசிய விமானப் படையின் இராணுவ வானூர்தி நிலையம் ஆகும். 

செர்த்தே நகரத்தில் இருந்து 10 கி.மீ.; கோலா பெசுட் நகரத்தில் இருந்து 12 கி.மீ.; பாசீர் பூத்தே நகரில் இருந்து 16 கி.மீ. தொலைவில் உள்ளது.

மலேசியாவின் கிளாந்தான் மற்றும் திராங்கானு ஆகிய இரண்டு மாநிலங்களின் எல்லையில் அமைந்துள்ள இந்த வானூர்தி நிலையம் மிகத் தனித்துவமானது. இரு மாநிலங்களையும் அதன் அமைவிடம் பகிர்ந்து கொள்கிறது. இருப்பினும் இதன் அதிகாரப்பூர்வ அமைவிடம் கிளாந்தான் மாநிலம் ஆகும்.

## வரலாறு

கோங் கெடாக் இராணுவ வானூர்தி நிலையம், 13 பிப்ரவரி 1998-இல் கிளாந்தான் மாநிலத்தில் (*Gong Kedak Air Base, Kelantan*) அதிகாரப் பூர்வமாக நிறுவப்பட்டது. நவம்பர் 1998-இல் முழுமையாகச் செயல்படத் தொடங்கியது.

அதற்கு முன், இரண்டாம் உலகப் போருக்கு முன்பு இருந்தே இங்கு ஒரு விமான ஓடுபாதை இருந்தது. அது பிரித்தானிய விமானப் படையால் (*British Air Force*) கட்டப்பட்டது. 1960-களின் முற்பகுதியில், இந்த ஓடுபாதை மலேசிய ஆயுதப் படைகளுடன் (*Malaysian Armed Forces*) பிரித்தானிய விமானப் படையாலும் பயன்படுத்தப்பட்டது. 

### சுகோய் தொழில்நுட்ப மையம்

1970-களின் முற்பகுதியில் தொடங்கி 1989 வரை, இந்த விமான ஓடுதளம், வான்குடைப் பயிற்சிக்காக (*Parachute Training*) மட்டுமே மலேசிய ஆயுதப் படையால் பயன்படுத்தப்பட்டது. தேசிய பாதுகாப்பை வலுப்படுத்த, கோங் கெடாக் இராணுவ வானூர்தி நிலையத்தை உருவாக்க அரசாங்கம் முடிவு செய்தது. 1981-இல் நிலத்தைக் கையகப்படுத்தும் பணியை அரசு தொடங்கியது.

இப்போது இந்த நிலையம் பாதுகாப்பு வானூர்திகளின் இல்லம் (*Home of the Flankers*) என்று அழைக்கப்படுகிறது. இப்போது சுகோய் சு-30 எம்கேஎம் (*Sukhoi Su-30MKM*) ரகத்தைச் சேர்ந்த 12 விமானங்கள் இங்கு உள்ளன. 

வான்வெளி தொழில்நுட்ப முறைமை அமைப்பின் சுகோய் தொழில்நுட்ப மையமும் (*Aerospace Technology Systems Corporation Sukhoi Technical Centre*) உருவாக்கப்பட்டது. இந்த மையம் சுகோய் வானூர்திகளின் பராமரிப்புக்காக (*Sukhoi Su-30MKM Maintenance*) அமைக்கப்பட்டது.

## வானூர்தி படை
### முதன்மை படை

## சான்றுகள்

## மேலும் காண்க
* பெசுட் மாவட்டம்
* பாசீர் பூத்தே மாவட்டம்
* மலேசிய வானவூர்தி நிலையங்கள் நிறுவனம்

## புற இணைப்புகள்

* History of RAF
* Crest badge and Information of RAF Butterworth

பகுப்பு:மலேசிய வானூர்தி நிலையங்கள்
பகுப்பு:மலேசியாவில் போக்குவரத்து
ஹரிகேசநல்லூர் வெங்கட்ராமன்

**ஹரிகேசநல்லூர் வெங்கட்ராமன்** என்பவர் இந்தியா தீபகற்பத்தின் தமிழ்நாடு மாநிலத்தில் சென்னை நகரத்திற்கு அருகில் நங்கநல்லூர் புறநகர்ப் பகுதியில் வசிக்கும் கலை விமர்சகர் மற்றும் சோதிடம் கணிக்கும் சோதிடர் ஆவார். 2019 ஆம் ஆண்டிற்கான தமிழ்நாடு அரசின் கலைமாமணி விருது பெற்றவர்களில் ஒருவர், ஹரிகேசநல்லூர் வெங்கட்ராமன்.
## மேற்கோள்கள்

## வெளி இணைப்புகள்
https://www.harikesanallur.com

பகுப்பு:வாழும் மக்கள்
பாடாங் பெசார் தொடருந்து நிலையம்

**பாடாங் பெசார் தொடருந்து நிலையம்** (ஆங்கிலம்: *Padang Besar Railway Station* மலாய்: *Stesen Keretapi Padang Besar*); சீனம்: 巴东勿刹火车站) என்பது தீபகற்ப மலேசியா, பெர்லிஸ் மாநிலத்தில் பாடாங் பெசார் நகரில் உள்ள ஒரு தொடருந்து நிலையம் ஆகும். இந்த நிலையம் பாடாங் பெசார் மற்றும் அதன் சுற்றுப்புறங்களுக்குச் சேவை செய்கிறது. 

மலாயா மேற்கு கடற்கரை தொடருந்து வழித்தடம் எனும் தீபகற்ப மலேசிய மேற்கு கரை வழித்தடத்தில் (*KTM Wast Coast Railway Line*), பெர்லிஸ் மாநிலத்தின் பாடாங் பெசார் நகரத்தில் உள்ளது. 

## பொது

மலாயா தொடருந்து நிறுவனம், தாய்லாந்து தொடருந்து நிறுவனம் ஆகிய இரு நிறுவனங்களால் இயக்கப்படும் தொடருந்துகளால் பாடாங் பெசார் தொடருந்து நிலையம் சேவையாற்றப்படுகிறது. 

பாடாங் பெசார் தொடருந்து நிலையத்தில் மலேசியாவின் எல்லையைக் கடக்கும் சோதனைச் சாவடி உள்ளது, அங்கு மலேசியா மற்றும் தாய்லாந்து ஆகிய இரு நாடுகளுக்கான சுங்கம், குடியேற்றம் மற்றும் தனிமைப்படுத்தப்பட்ட வசதிகள் அனைத்தும் மலேசியா எல்லைக்குள் (எல்லையிலிருந்து 200 மீட்டர் தெற்கே) அமைந்துள்ள நிலையத்திற்குள் அமைந்துள்ளன. 

### தொடருந்து நிலைய கட்டிடம்

ஒவ்வொரு நாட்டிற்குமான சேவை வசதிகள்; தொடருந்து நிலைய கட்டிடத்திற்குள் பிளாட்பார மட்டத்தில் தனித்தனி முகவர் அறைகளில் இருந்து செயல்படுகின்றன. ஒரு தொடருந்தில் இருந்து இறங்கிய பிறகு, தொடருந்து பயணிகள் சம்பந்தப்பட்ட நாடுகளுக்குப் பயணிக்கும் தொடருந்துகளில் ஏறுவதற்கு முன்பு ஒரு முகவர் அறையில் இருந்து மற்றொன்றுக்கு நடந்து செல்வதன் மூலம் செயலாக்கப் படுகிறார்கள்

## சான்றுகள்

## மேலும் காண்க
* பாடாங் பெசார்
* ஆராவ்
* பெர்லிஸ்
* கங்கார்

## வெளி இணைப்புகள்
*Keretapi Tanah Melayu
*State Railway of Thailand

பகுப்பு:பெர்லிஸ் தொடருந்து நிலையங்கள்
பகுப்பு:மலேசியத் தொடருந்து நிலையங்கள்
பகுப்பு:கேடிஎம் இடிஎஸ் தொடருந்து நிலையங்கள்
பதங் பெசார்

*பதங் பெசார்* (*Padang Besar*, சுருக்கமாக **பதங்** அல்லது P*.B.*) என்பது மலேசியாவின் பெர்லிஸ் மாநிலத்தின் வடக்குப் பகுதியிலும், மலேசியாவின் வடமுனையிலும் அமைந்துள்ள ஓர் எல்லை நகரமாகும். இது தாய்லாந்தின் சோங்க்லா மாகாணத்தின் எல்லையில், கங்காருக்கு வடகிழக்கே 35 கிலோமீட்டர் தொலைவிலும், ஹட் யாய் நகரின் தென்மேற்கே 57 கிமீ தொலைவிலும் அமைந்துள்ளது. இரு நாடுகளின் எல்லை சோதனைச் சாவடிகளுக்கு இடையில் வரி இல்லாத வணிக வளாகம் இங்குள்ளதால், இந்த நகரம் மலேசியர்களுக்கு ஒரு "வணிக சொர்க்கமாகவும்" பிரபலமான இடமாகவும் உள்ளது. ஒவ்வொரு வார இறுதியிலும், பொது விடுமுறை நாட்களிலும் தீபகற்ப மலேசியா மற்றும் தெற்கு தாய்லாந்தில் இருந்து பல ஆயிரம் பார்வையாளர்களை இந்த நகரம் ஈர்க்கிறது.

## எல்லை தாண்டுதல்
படாங் பெசார் நடுவண் வழுச் சாலை 7 மற்றும் தாய்லாந்தின் எல்லையை கடக்கும் தொடருந்து சேவை ஆகியவற்றுடன் இணைக்கப்பட்டுள்ளது. பதங் பெசார் - சடாவோ நெடுஞ்சாலை (தாய்லாந்து வழி 4054) மற்றும் தாய்லாந்து மாநில இரயில்வே ஆகியவை டிரான்ஸ்-ஆசிய இரயில்வேயின் ஒரு பகுதியாக அமைகின்றன. மலேசியச் சோதனைச் சாவடி, தாய்லாந்து சோதனைச் சாவடி அமைந்துள்ள உண்மையான எல்லையிலிருந்து சுமார் 300 மீட்டர் தொலைவில், நகரின் வடகிழக்கில் அமைந்துள்ளது. 

## மக்கள்தொகையியல்

மலேசிய பொதுத் தேர்தல் 2008 இன் ஆராய்ச்சியின் அடிப்படையில், பதங் பெசார் நகரில் மக்கள் தொகை சுமார் 10000 ஆகும், இனங்களின் அடிப்படையில் மக்கள்தொகை அமைப்பு பின்வருமாறு: மலாய்: 73.52% சீன: 23.23% இந்தியன்: 2.82% மற்றவை: 0.59% (பெரும்பான்மை தாய்லாந்து முஸ்லிம்கள். தெற்கு தாய்லாந்தில் இருந்து).

மலாய் மொழி-தேசிய மொழி, பெர்லிஸ் மற்றும் பதாங் பெசாரின் முதன்மை மொழியாகும், ஆனால் பூர்வீக மாறுபாடு பெர்லிஸ் மலாய் ஆகும். உள்ளூர் குடிமக்கள் பேசும் பிற முக்கிய மொழிகள் ஹொக்கியன், மாண்டரின் சீனம், தாய் மற்றும் தமிழ். பெரும்பாலான உள்ளூர் குடிமக்கள் அடிப்படை ஆங்கிலம் பேச முடியும்.

## மேற்கோள்கள்

பகுப்பு:பெர்லிஸ்
பகுப்பு:மலேசிய நகரங்கள்
செம்பி

**செம்பி** (Cempi) என்பது பிரபு சாலமன் இயக்கத்தில் 2022ஆம் ஆண்டு வெளியான இந்திய தமிழ் சாகச நாடகத் திரைப்படம். இப்படத்தில் கோவை சரளா, அஸ்வின் குமார் லட்சுமிகாந்தன், தம்பி ராமையா, நாஞ்சில் சம்பத் ஆகியோர் முதன்மையான வேடங்களில் நடித்துள்ளனர். இப்படம் 30 திசம்பர் 2022 அன்று திரையரங்குகளில் வெளியிடப்பட்டது.

## கதை
பத்து வயது செம்பி மற்றும் அவளது பாட்டி வீரத்தாய் (கோவை சரளா) ஆகியோர், கொடைக்கானலின் மலைப்பகுதிகளில் இயற்கையின் மத்தியில் அமைதியாக வாழ்கிறார்கள். செல்வாக்கு மிக்க மூன்று குற்றவாளிகள், செம்பியை பாலியல் வன்கொடுமை செய்து அவர்களின் கனவுகளை சிதைத்து விடுகின்றனர். ஒரு காவல் அதிகாரி செம்பியைத் தாக்கி, வழக்கை திரும்ப்ப் பெறும்படி அவளது பாட்டியை வற்புறுத்தும்போது, அவர்கள் அந்த அதிகாரியை அடித்துக் கொன்று விடுகின்றனர். "உன்னை நேசிப்பது போல் உன் அண்டை வீட்டாரையும் நேசி" என்பது படத்தின் அடிப்படைக்கருத்து.

## நடிகர்கள்
* வீரத்தாயியாக கோவை சரளா
* அஸ்வின் குமார் லட்சுமிகாந்தன்
* தம்பி ராமையா
* நாஞ்சில் சம்பத்
* பாலா. கருப்பையா
* ஜி.ஞானசம்பந்தம்
* முல்லை அரசி

## இசை

## அறிமுகம்
இந்தத் திரைப்படம் த்ரிஷா நடித்த *ராங்கி படத்துடன்* 30 டிசம்பர் 2022 அன்று உலகம் முழுவதும் திரையரங்குகளில் வெளியிடப்பட்டது. படத்தின் டிரெய்லர் 16 டிசம்பர் 2022 அன்று வெளியிடப்பட்டது 
படத்தின் பெரும்பாலான காட்சிகள் கொடைக்கானல் அருகே படமாக்கப்பட்டது.

இப்படத்தின் இசையமைப்பாளர் நிவாஸ் கே. பிரசன்னா இயக்குநருடன் முதல் முறையாக இணைந்துப் பணியாற்றியுள்ளார். "ஆத்தி என் மேல" என்ற தலைப்பில் முதல் தனிப்பாடல் 28 அக்டோபர் 2022  வெளியிடப்பட்டது.

## சான்றுகள்

## வெளி இணைப்புகள்
* 

பகுப்பு:2022 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கொலைகள் பற்றிய திரைப்படங்கள்
பகுப்பு:பிரபு சாலமன் இயக்கிய தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:நிவாஸ் கே. பிரசன்னா இசையமைத்த திரைப்படங்கள்
காவாங்கரை

**காவாங்கரை** என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் புழல் பகுதிக்கு அருகில்,   (அதாவது, 13.170500°N, 80.195400°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 38 மீட்டர் உயரத்தில் அமைந்துள்ள ஒரு புறநகர்ப் பகுதியாகும். செங்குன்றம், புழல், சோழவரம், காரனோடை, கள்ளிக்குப்பம், விநாயகபுரம், இலட்சுமிபுரம், கொளத்தூர் மற்றும் மாதவரம் ஆகியவை காவாங்கரை பகுதிக்கு அருகிலுள்ள முக்கிய புறநகர்ப் பகுதிகளாகும். காவாங்கரையில் கண்ணப்ப சுவாமிகள் என்ற பெயரில் சித்தர் ஒருவர் வாழ்ந்து வந்தார்.

## அரசியல்
காவாங்கரை பகுதியானது, மாதவரம் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் சு. சுதர்சனம் ஆவார். மேலும் இப்பகுதி, திருவள்ளூர் மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கே. ஜெயக்குமார், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
## மேற்கோள்கள்

## வெளி இணைப்புகள்
* https://geohack.toolforge.org/geohack.php?pagename=%E0%AE%95%E0%AE%BE%E0%AE%B5%E0%AE%BE%E0%AE%99%E0%AF%8D%E0%AE%95%E0%AE%B0%E0%AF%88&params=13_10_13.8_N_80_11_43.4_E_type:city

பகுப்பு:சென்னை மாவட்டத்திலுள்ள ஊர்களும் நகரங்களும்
நம்கியால் வம்சம்

**நம்கியால் வம்சம்** (**Namgyal dynasty**), லே நகரத்தை தலைமையிடாகக் கொண்டு லடாக் மற்றும் அதனை சுற்றிய பிரதேசங்களை 1460 முதல் 1842 முடிய ஆண்டது.இதே காலப்பகுதியில் சோக்கியால் வம்சத்தினர் சிக்கிம் இராச்சியத்தை ஆண்டனர். முன்னர் லடாக்கை ஆண்ட **மர்யூல்** வம்சத்தவர்களை (930–1460) வென்று நம்கியால் வம்சத்தினர் ஆட்சியைக் கைப்பற்றினர்.  நம்கியால் பேரரசு உச்சத்தில் இருந்த போது லடாக், பல்திஸ்தான், மேற்கு திபெத், மற்றும் மேற்கு நேபாளப் பகுதிகளை ஆண்டனர்.  நம்கியால் வம்சத்தினர் முகலாயர்கள் மற்றும் திபெத்தியர்களுடன் கடும் மோதல் போக்கு கொண்டிருந்தனர். இதனால் திபெத்-லடாக்-முகலாயப் போர்கள் நடைபெற்றது.இறுதியாக 1842ல் ஜம்மு காஷ்மீர் இராச்சியம் மற்றும் சீக்கியப் பேரரசினர் நம்கியால் வம்சத்தினரை வென்று லடாக் பகுதியை ஜம்மு காஷ்மீருடன் இணைத்தனர்.

## நம்கியால் ஆட்சியாளர்கள்
நம்கியால் வம்ச ஆட்சியாளர்கள் பட்டியல் பின்வருமாறு:
# லாச்சென் பாகன் (1460-1485)
# லாடா ஜுக்தான் (1510-1535)
#குன்கா நம்கியால் I (1535-1555)
#தஷி நம்கியால் (1555-1575) 
#சேவாங் நம்கியால் I (1575-1595) 
#நம்கியால் கோன்போ (1595-1600) 
# ஜம்யாங் நம்கியால் ( 1595-1616) 
# செங்கி நம்கியால் (1616–1623) 
# நோர்பு நம்கியால் (1623–1624) 
# செங்சி நம்கியால்  (இரண்டாம் முறை, 1624–1642)
#தெல்தன் நம்கியால் (1642-1694)
#தெலக் நம்கியால் (1680-1691)
#நயிமா நம்கியால் (1694-1729) 
#தெஸ்கியாங் நம்கியால் (1729–1739) 
#புந்சோக் நம்கியால் (1739–1753)
# சேவாங் நம்கியால் (1753–1782) 
#சேத்தன் நம்கியால் (1782-1802) 
# சேப்பல் தோன்துப் நம்கியால் (1802–1837, 1839–1840) 
# குன்கா நம்கியால் II (1840–1842) 

## படக்காட்சிகள்

File:Leh Palace 2011.jpg|லே அரண்மனை
File:Namgyal Palace in Stok.jpg|thumb| நம்கியால் வம்ச மன்னர்களின் அரண்மனை 


## இதனையும் காண்க
* லடாக் வரலாறு
* சோக்கியால் வம்சம்

## மேற்கோள்கள்

## ஆதார நூற்கள்
* 
* 

## வெளி இணைப்புகள்
*History of Ladakh 
*History of Sikkim

பகுப்பு:லடாக்
பகுப்பு:திபெத்து
பகுப்பு:இந்திய அரச மரபுகள்
சோக்கியால் வம்சம்

**சோக்கியால்** (**Chogyal**), முன்னாள் சிக்கிம் இராச்சியத்தை கிபி 1642 முதல் 16 மே 1975 முடிய ஆட்சி செய்த அரச மரபினர் ஆவார். சோக்கியால் அரசமரபினர் தற்கால சிக்கிம், கிழக்கு திபெத் பகுதிகளை ஆண்டனர்.  1975ம் ஆண்டில் பொதுமக்கள் கருத்துக்கணிப்பின்படி,  இந்த இராச்சியம் இந்தியாவின் சிக்கிம் மாநிலமாக சேர்க்கப்பட்டுள்ளது.இவர்களது உறவினர்களான நம்கியால் வம்சத்தினர் லடாக், மேற்கு திபெத் பகுதிகளை ஆட்சி செய்தனர்.
## சிக்கிம் இராச்சிய மன்னர்கள் 1642–1975
சிக்கிம் இராச்சியத்தை 1642 முதல் 1975 முடிய ஆண்ட சோக்கியால்கள்:

## இதனையும் காண்க
* சிக்கிம் இராச்சியம்
* நம்கியால் வம்சம்

## மேற்கோள்கள்

பகுப்பு:சிக்கிமின் வரலாறு
பகுப்பு:இந்திய அரச மரபுகள்
ரெடாங் வானூர்தி நிலையம்

**ரெடாங் வானூர்தி நிலையம்** அல்லது **ரெடாங் தீவு வானூர்தி நிலையம்** ; (ஆங்கிலம்: *Redang Airport* அல்லது *Redang Island Airport*; மலாய்: *Lapangan Terbang Redang*) என்பது மலேசியா, திராங்கானு, கோலா நெருசு மாவட்டம் (*Kuala Nerus District*), ரெடாங் தீவில் அமைந்துள்ள வானூர்தி நிலையம் ஆகும்.

இதன் ஓடுபாதையின் மேற்குப் பகுதி ஒரு நீண்ட மலையின் அடிவாரத்தில் உள்ளது. மற்றொரு மலை முகடு 1 கிலோமீட்டர் (0.6 மைல்) கிழக்கே இணையாகச் செல்கிறது. ஆகவே இந்த ஓடுபாதையை தெற்கில் இருந்துதான் அணுக முடியும். அதனால் வானூர்திகள் தண்ணீருக்கு மேல் பறந்து தரை இறங்குகின்றன.

## பொது

தீபகற்ப மலேசியாவின் கிழக்கு கடற்கரையில் உள்ள மிகப்பெரிய தீவுகளில் ஒன்றான ரெடாங் தீவில் இந்த வானூர்தி நிலையம் அமைந்துள்ளது. இந்த வானூர்தி நிலையத்தின் ஓடுபாதை, அதன் விரிவாக்கத்திற்காக 2009-இல் சிறிது காலத்திற்கு மூடப்பட்டது. ஏப்ரல் 16, 2009-இல் மீண்டும் திறக்கப்பட்டது.

மேலும் இந்த ரெடாங் தீவு உலகின் மிக அழகான தீவுகளில் ஒன்றாகவும் தேர்வு செய்யப்பட்டு உள்ளது. திராங்கானு மாநிலத்தின் கிழக்கு கடற்கரையில் இருந்து 30 கி.மீ. தொலைவில் உள்ளது. மேலும் இந்தத் தீவு 7 கி.மீ. நீளமும் 6 கி.மீ. அகலமும் கொண்டது. 

### ரெடாங் தீவுக் கூட்டம்

ரெடாங் தீவில் ஓர் உயரமான குன்று உள்ளது. அதன் பெயர் புக்கிட் பெசார் (*Bukit Besar*). கடல் மட்டத்தில் இருந்து 359 மீ. உயரத்தில் உள்ளது. ரெடாங் தீவுக் கூட்டம் மலேசியக் கடல் பூங்காக்கள் அரசிதழில் வெளியிடப்பட்டு பாதுகாக்கப் படுகிறது (*Gazetted and Protected as Marine Parks of Malaysia*). 

தற்போது, ரெடாங் தீவு, லாங் தெங்கா தீவு (*Lang Tengah Island*), பெர்கெந்தியான் தீவு (*Perhentian Island*) மற்றும் கபாசு தீவு (*Kapas Island*) ஆகிய பெரிய தீவுகளில் மட்டுமே பார்வையாளர்களுக்கான தங்கும் விடுதி வசதிகள் உள்ளன.

### ரெடாங் கடல் பூங்கா

கடல் ஆமைகள் முட்டையிடுவதற்கான தளமாகவும் இந்தத் தீவு விளங்குகிறது. மேலும் ஆமைகள் முட்டையிடும் கடற்கரைப் பகுதி மென்மையான வெள்ளை மணலால் மூடப்பட்டு இருக்கும். கடற்கரையில் இருந்து சில மீட்டர் தூரத்தில் பவளப் பாறைகளையும் மீன்களையும் தெளிவாகப் பார்க்கலாம்.

ரெடாங் கடல் பூங்கா நிர்வாக மன்றம் (*Pulau Redang Marine Parks*) எனும் ஒரு பாதுகாப்பு மன்றம் உள்ளது. இந்த மன்றம், சுற்றுலாப் பயணிகளின் தவறான நடவடிக்கைகளைத் தவிர்ப்பதில் முதன்மை காட்டுகிறது. கழிவுப் பொருட்களைக் கட்டுப் படுத்துதல்; பவளப் பாறைகளின் வாழ்விடங்களைப் பாதுகாத்தல் போன்றவை அந்த மன்றத்தின் முக்கிய இலக்குகளாக அமைகின்றன.

## வானூர்தி சேவைகள்

## உள்நாட்டு சேவைகள்

### வானூர்தி பயணங்கள்

## சான்றுகள்

## மேலும் காண்க
* ரெடாங் தீவு
* கோலா நெருசு மாவட்டம்
* மலேசிய வானவூர்தி நிலையங்கள் நிறுவனம்
* மலேசிய வானூர்தி நிறுவனங்கள்

## புற இணைப்புகள்
* SkyVector - Pulau Redang Airport
* Short Take-Off and Landing Airports (STOL) at Malaysia Airports Holdings Berhad
* 

பகுப்பு:திராங்கானு
பகுப்பு:மலேசிய வானூர்தி நிலையங்கள்
திருவரங்கம் தொடருந்து நிலையம்

thumb|232x232px| ஸ்ரீரங்கம் தொடருந்து நிலையத்தின் பெயர் பலகை
**திருவரங்கம் தொடருந்து நிலையம்** (*Srirangam railway station*) தமிழ்நாட்டின் திருச்சிராப்பள்ளியில் உள்ள ஒரு முக்கியமான தொடருந்து நிலையம் ஆகும். இதன் குறியீடு **SRGM** ஆகும். இது திருவரங்கம் பகுதி மற்றும் அரங்கநாதசுவாமி கோயிலுக்குச் செல்லும் பக்தர்களுக்குச் சேவை செய்கிறது. இந்த நிலையம் நான்கு மேற்கூரை வசதிகள் கொண்ட நான்கு நடைமேடைகளைக் கொண்டுள்ளது.

## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100 கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது.

அமிர்த பாரத் திட்டத்தின் கீழ் திருச்சிராப்பள்ளி தொடருந்து கோட்டத்தில் 15 நிலையங்கள் தேர்ந்தெடுக்கப்பட்டன, திருவரங்கம் தொடருந்து நிலையத்தை புதுப்பிக்கும் பணிக்கு  6.77 கோடி ரூபாய் ஒதுக்கப்பட்டுள்ளது.

22 மே 2025 அன்று, பாரதப் பிரதமர் நரேந்திர மோதி, அமிர்த பாரத் நிலைய திட்டத்தின் கீழ் திருவரங்கம் தொடருந்து நிலையத்தில் முடிவு பெற்ற பணிகளை நாட்டிற்கு அர்பணித்து வைத்தார்.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள தொடருந்து நிலையங்கள்
தென்னூர்

**தென்னூர்** (*Tennur*) இவ்வூரின் பழம் பெயரானது "எண்ணெயூர்" என்பதாகும். ஆனால் தற்போது இவ்விடம் திருச்சியின் மைய நகர்ப் பகுதியிலிருந்து தென் திசையை நோக்கி உள்ளதால் இவ்வூருக்கு *தென்னூர்* என்று மாற்று பெயராகிவிட்டது. இந்தியாவின் தமிழ்நாட்டில் உள்ள திருச்சிராப்பள்ளி நகரத்தில் அமைந்துள்ள ஒரு வணிக வட்டாரமாகும். இது திருச்சி மகாத்மா காந்தி காய்கறி சந்தைக்கு மேற்கு பகுதியில் அமைந்துள்ளது. இது திருச்சிராப்பள்ளி மாநகராட்சியின் அபிஷேகபுரம் மண்டலத்தின் ஒரு பகுதியாகும். தென்னிந்திய இந்தி பிரச்சார சபையின் திருச்சிராப்பள்ளி கிளை இங்கு அமைந்துள்ளது.

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
உய்யகொண்டான் திருமலை

**உய்யக்கொண்டான் திருமலை** (*Uyyakondan Thirumalai*) (**கற்குடிமலை** மற்றும் **திருமலைநல்லூர்** என்றும் அழைக்கப்படுகிறது) என்பது இந்தியாவின் தமிழ்நாடு, திருச்சிராப்பள்ளி நகரின் புறநகர்ப் பகுதியாகும். உய்யக்கொண்டான் திருமலை என்பது இப்பகுதியில் அமைந்துள்ள குன்றின் காரணமாக இப்பெயர் பெற்றது. இம்மலையின் மீது இந்துக் கடவுளான சிவனுக்கு அர்ப்பணிக்கப்பட்ட உஜ்ஜீவநாதர் கோயில் உள்ளது.

## மேலும் பார்க்கவும்
* திருச்சிராப்பள்ளி கோட்டை
* உஜ்ஜீவநாதர் கோயில்

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
இராம்ராவ் நாராயணராவ் யாதவ்

**இராம்ராவ் நாராயணராவ் யாதவ்** (*Ramrao Narayanrao Yadav*) என்பவர் இந்தியாவின் மகாராட்டிரா மாநிலத்தில் உள்ள பர்பணி மக்களவைத் தொகுதி எட்டாவது மக்களவை உறுப்பினராக இருந்தார்.

இவர் ஏழாவது, மூன்றாவது மக்களவை மற்றும் இரண்டாவது மக்களவைக்கு பார்பனியிலிருந்து தேர்ந்தெடுக்கப்பட்டார்.

## மேற்கோள்கள்

பகுப்பு:மகாராட்டிர அரசியல்வாதிகள்
பகுப்பு:8வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
சத்யபாமா தேவி

**சத்யபாமா தேவி** (*Satyabhama Devi*) என்பவர் பீகாரைச் சேர்ந்த இந்திய அரசியல்வாதி. இவர் இந்தியத் தேசிய காங்கிரசின் உறுப்பினராகப் பீகாரில் உள்ள ஜஹானாபாத்திலிருந்து இந்திய நாடாளுமன்றத்தின் கீழ் சபையான மக்களவைக்குத் தேர்ந்தெடுக்கப்பட்டார். தாழ்த்தப்பட்ட வகுப்பினரின் மேம்பாட்டிற்காக இவர் நிலக்கொடை இயக்கத்திற்கு  500 *பிகாசு* (*வினோபா பாபேக்கு*) நிலத்தை நன்கொடையாக வழங்கினார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இறந்த ஆண்டு குறிப்பிடப்படவில்லை
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1911 பிறப்புகள்
கே. வி. இராமகிருஷ்ண ரெட்டி

**கே. வி. இராமகிருஷ்ண ரெட்டி** (*K. V. Ramakrishna Reddy*) என்பவர் இந்திய அரசியல்வாதியும் மேனாள் நாடாளுமன்ற உறுப்பினர் ஆவார். இவர் இந்தியத் தேசிய காங்கிரசு உறுப்பினர் ஆவார். இக்கட்சியின் வேட்பாளராக இந்திய நாடாளுமன்றத்தின் கீழவையான மக்களவையில் ஆந்திரப் பிரதேசத்தின் இந்துபுரம் மக்களவைத் தொகுதியில் 1957ஆம் ஆண்டு நடைபெற்ற தேர்தலில் போட்டியிட்டு நாடாளுமன்ற உறுப்பினராகப் பணியாற்றினார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:இறந்த ஆண்டு குறிப்பிடப்படவில்லை
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1907 பிறப்புகள்
பகுப்பு:இந்திய தேசிய காங்கிரஸ் அரசியல்வாதிகள்
பெலாகா வானூர்தி நிலையம்

**பெலாகா வானூர்தி நிலையம்** ; (ஆங்கிலம்: *Belaga Airport*; மலாய்: *Lapangan Terbang Belaga*) என்பது மலேசியா, சரவாக், காப்பிட் பிரிவு; பெலாகா மாவட்டம், பெலாகா நகரத்தில் உள்ள ஒரு வானூர்தி நிலையம் ஆகும்.

கிழக்கு மலேசியாவில் அமைந்துள்ள இந்த வானூர்தி நிலையத்தில் இருந்து தற்போது எந்த வணிக விமானங்களும் பறக்கவில்லை. கடந்த காலத்தில் பிளைஏசியன் எக்சுபிரசு (*FlyAsianExpress*) நிறுவனத்தின் மூலமாக பிந்துலு நகரத்திற்கும் பெலாகா நகரத்திற்கும் பயணச் சேவைகள் இருந்தன. அதன் பின்னர், மாஸ் விங்ஸ் (*MASwings*) நிறுவனத்தால் கையகப்படுத்தப்பட்ட பிறகு, அந்தச் சேவைகள் நிறுத்தப்பட்டன.

இந்த வானூர்தி நிலையம் மலேசிய வானவூர்தி நிலையங்கள் நிறுவனம் (*Malaysia Airports Holdings Berhad)* மூலம் இயக்கப் படுகிறது. இந்த நிலையம் ஒரே ஒரு ஓடுபாதையை மட்டுமே கொண்டுள்ளது; மற்றும் 200 அடி உயரத்தில் உள்ளது.

## பொது
### பெலாகா நகரம்

பெலாகா நகரம் காப்பிட் நகரில் இருந்து வடகிழக்கே 120 கி.மீ. தொலைவில் ராஜாங் ஆற்றின் மேல் பகுதியில் அமைந்துள்ளது. அத்துடன் தென்சீனக் கடல்கரை நகரமான பிந்துலு நகரில் இருந்து 100 கி.மீ. தொலைவில் உள்ளது.

1900-களின் முற்பகுதியில் பெலாகா கிராமம் நிறுவப்பட்டது. அப்போது ஒரு சில சீன வர்த்தகர்கள் பெலாகாவில் கடைகளை அமைத்தனர். மண்ணெண்ணெய், உப்பு போன்ற அத்தியாவசியப் பொருட்களை அங்குள்ள ஒராங் உலு மக்களுக்கு வழங்கினர். பண்டமாற்று வர்த்தகம் நடந்துள்ளது.

### பிந்துலு - பக்குன் நெடுஞ்சாலை

பாலுய் மற்றும் பெலாகா ஆறுகளின் கரைகளில் பல கென்யா (*Kenyah*); காயான் (*Kayan*) நீண்ட வீடுகள் உள்ளன. ராஜாங் ஆற்றுக் கரைகளில் புனான், செகாப்பான், கெசாமான், தஞ்சோங் பூர்வீக பழங்குடியினரின் நீண்ட வீடுகள் உள்ளன.

பெலாகா மாவட்டம்; காப்பிட் நகருடன் படகு மூலம் இணைக்கப் பட்டுள்ளது. பொதுப் போக்குவரத்துச் சாலைகள் மிகவும் குறைவு. இருப்பினும் அண்மையில் பிந்துலு - பக்குன் நெடுஞ்சாலை (*Bintulu-Bakun Highway*) உருவாக்கப்பட்டது. ஆனாலும் முழுமை பெறாத நிலையில் உள்ளது.

## சான்றுகள்

## வெளி இணைப்புகள்
* Short Take-Off and Landing Airports (STOL) at Malaysia Airports Holdings Berhad]

## மேலும் காண்க
* எயர் ஏசியா எக்சு
* எசுகேசு வானூர்தி நிறுவனம்
* மாஸ் விங்ஸ்

பகுப்பு:சரவாக்
பகுப்பு:மலேசிய வானூர்தி நிலையங்கள்
உள்ளி

**உள்ளி** என்பது மருத்துவ குணங்கள் நிறைந்த ஓர் உணவுப் பொருள். சமைக்காமல் அப்படியே, ஆனால் அளவுடன் சாப்பிடலாம். சமைத்த உணவாக அதிகம் உட்கொள்ளலாம். இந்தியாவில் தமிழ்நாடு மாநிலத்தின் கன்னியாகுமரி மாவட்டத்தில் மற்றும் கேரள மாநிலத்தில் பரவலாக சமைக்கப்படும் குழம்பு வகையான உள்ளி தீயல், சாதத்தில் கலந்து சாப்பிடும் புளிக் குழம்பு போன்றது.
## மேற்கோள்கள்

பகுப்பு:சுவைப்பொருட்கள்
ஆனந்த் சந்திர ஜோசி

**ஆனந்த் சந்திர ஜோசி** (*Anand Chandra Joshi*)(1908-1973) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார். இவர் மத்தியப் பிரதேசத்தின் சித்தி நாடாளுமன்றத் தொகுதியிலிருந்து இந்திய நாடாளுமன்றத்தின் கீழ் அவையான மக்களவைக்கு 1956ஆம் ஆண்டு நடைபெற்ற தேர்தலில் போட்டியிட்டு வெற்றி பெற்று நாடாளுமன்ற உறுப்பினராகப் பணியாற்றினார்.

## மேற்கோள்கள்

## வெளி இணைப்புகள்

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:1ஆவது மக்களவை உறுப்பினர்கள்
பகுப்பு:1973 இறப்புகள்
பகுப்பு:1908 பிறப்புகள்
கிருஷ்ண சந்திரா

**கிருஷ்ண சந்திரா** (*Krishna Chandra*) என்பவர் இந்திய அரசியல்வாதியும் மேனாள் நாடாளுமன்ற உறுப்பினரும் ஆவார். இவர் இந்தியத் தேசிய காங்கிரசின் உறுப்பினர் ஆவார். சந்திரா உத்தரப்பிரதேசத்தின் ஜலேசர் மக்களவைத் தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு 1952 மற்றும் 1957ஆம் ஆண்டுகளில் நடைபெற்ற தேர்தலில் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்

* லோக்சபா இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:2ஆவது மக்களவை உறுப்பினர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:1895 பிறப்புகள்
நட்சத்திரம் நகர்கிறது

**நட்சத்திரம் நகர்கிறது** (*Natchathiram Nagargiradhu*) என்பது துசாரா விச்சயன், காளிதாஸ் ஜெயராம், கலையரசன் நடிப்பில் பா. ரஞ்சித்தின் இயக்கத்தில் 2022 ஆம் ஆண்டு வெளியான இந்திய தமிழ் காதல் இசை நாடகத் திரைப்படமாகும். பா. ரஞ்சித்தின் படங்களுக்கு வழக்கமாக இசையமைக்கும் இசையமைப்பாளரான சந்தோஷ் நாராயணனுக்கு பதில் இந்தப் படத்தின் இசையமைப்பாளராக டென்மாவை இசையமைத்துள்ளார்.

இப்படத்தில் சில்வியாவாக நடித்த திருநங்கை நடிகை ஷெரின் செலின் மேத்யூ 17 மே 2022 அன்று கொச்சியில் தற்கொலை செய்து கொண்டார்.

*நட்சத்திரம் நகர்கிறது* 31 ஆகத்து 2022 அன்று உலகம் முழுவதும் திரையரங்குகளில் வெளியிடப்பட்டது. மேலும் விமர்சகர்கள் மற்றும் பார்வையாளர்களிடமிருந்து நேர்மறையான விமர்சனங்களைப் பெற்றது.

## நடிகர்கள்

*இனியனாக காளிதாஸ் ஜெயராம் 
*அர்ஜுனாக கலையரசன் 
*ரெனேவாக (தமிழ்) துசாரா விச்சயன் 
*இந்துஜா விஜி
*சகாஸ் ரட்சகனாக சபீர் கல்லரக்கல் 
*சேகராக சார்லஸ் வினோத் 
*Manisa Tait as Medellin
*யஷ்வந்திரனாக அரி கிருஷ்ணன் அண்ணாதுரை 
*கற்பகமாக சுபத்ரா ராபர்ட்
*ரோஷினியாக வின்சு ரேச்சல் சாம்
*லிசி ஆண்டனி
*சுபீராக ரெஜின் ரோஸ்
*அய்யா துரையாக ஞானபிரசாத்
*தயானாக சுமீத் போரனா
*பிரவீனாக அர்ஜுன்
*தாருவாக ஸ்டீபன் ராஜ்
*மருவாக உதைய சூர்யா
*ஜோயல்
*சில்வியாவாக ஷெரின் செலின் மேத்யூ
 

## வெளியீடு
இப்படம் 31 ஆகத்து 2022 அன்று திரையரங்குகளில் வெளியிடப்பட்டது.

### வீட்டு ஊடகம்
படத்தின் எண்ணியல் உரிமையை நெற்ஃபிளிக்சு நிறுவனம் கைப்பற்றியது. இப்படம் படம் 28 செப்டம்பர் 2022 முதல் நெற்ஃபிளிக்சில் வெளியிடப்பட்டது.

## வரவேற்பு
தி டைம்ஸ் ஆஃப் இந்தியாவின் எம் சுகந்த், இப்படத்துக்கு 3.5/5 நட்சத்திர மதிப்பு அளித்தார். "காதல், சாதி, ஆணவக் கொலைகள், இசை போன்ற பல வடிவங்களின் கலவையாக இப்படம் உள்ளது. இவை உண்மையில் படத்திற்கு மிகவும் அண்மைக்கால  அதிர்வை அளிக்கின்றன.  இதுவரையிலான பா. ரஞ்சித்தின் படங்களில் தனக்குப் பிடித்த படம் இது என்று இயக்குநர் அனுராக் காஷ்யப் குறிப்பிட்டார்.

## மேற்கோள்கள்

## வெளி இணைப்புகள்

* 

பகுப்பு:2020 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பா. இரஞ்சித் இயக்கிய திரைப்படங்கள்
கோர்வா

**கோர்வா** (**Korwa**), இந்தியாவின் உத்தரப் பிரதேச மாநிலத்தின் அமேதி மாவட்டத்தில் உள்ள கணக்கெடுப்பில் உள்ள ஊர் ஆகும். இங்குள்ள இந்துஸ்தான் ஏரோனாடிக்ஸ் லிமிட்டெட் நிறுவனம் மிக்-27  மற்றும் ஜாகுவார் போர் விமானங்களுக்கு மின்னணுக் கருவிகள் தயாரிக்ககிறது. மேலும் இங்குள்ள இராணுவப் போர்ப் படைக்கலன்கள் தயாரிக்கும் நிறுவனத்தில் ஏகே-203 ரக தாக்குதல் துப்பாக்கிக்கள் தயாரிக்கப்படுகிறது.

## மக்கள் தொகை பரம்பல்
2011 இந்திய மக்கள் தொகை கணக்கெடுப்பு படி 1,612 வீடுகள் கொண்ட கோர்வா
நகரத்தின் மக்கள் தொகை 6,524  ஆகும். அதில் ஆண்கள்   3,430  மற்றும் பெண்கள் 3,094  ஆக உள்ளனர். பாலின விகிதம் 1000 ஆண்களுக்கு 902 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 8%  ஆகவுள்ளனர். இதன் சராசரி  எழுத்தறிவு 92.4% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 1,043 மற்றும் 1 ஆகவுள்ளனர்.இதன் மக்கள் தொகையில் இந்துக்கள் 94.94%, இசுலாமியர் 3.69%, சமணர்கள் 0.18%, சீக்கியர்கள் 0.26%, கிறித்தவர்கள் 0.41% மற்றும் பிறர் 0.50% ஆகவுள்ளனர்.
## இதனையும் காண்க
* ஏகே-203

## மேற்கோள்கள்

பகுப்பு:அமேதி மாவட்டம்
பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
ஏகே-203

**ஏகே 203** (**AK-203**), உருசியாவின்  கலாசுனிக்கோவ் நிறுவனம் மற்றும் இந்திய இராணுவப் படைகலன் தொழிற்சாலையும் இணைந்து 6,00,000 (6 இலட்சம்) ஏகே 203 தாக்குதல் துப்பாக்கிகளை, உத்தரப் பிரதேச மாநிலத்தின் அமேதி மாவட்டத்தில் உள்ள கோர்வா எனும் ஊரில் சனவரி 2023 முதல் தயாரிக்கப்படுகிறது.
முன்னதாக இந்தியா 25 சனவரி 2022 அன்று உருசியாவிடமிருந்து 70,000 ஏகே 203 ரகத் துப்பாக்கிகளை கொள்முதல் செய்துள்ளது.
## இதனையும் காண்க
* ஏகே-47 
## மேற்கோள்கள்

பகுப்பு:தாக்குதல் மரைகுழல் துப்பாக்கிகள்
காப்பிட் வானூர்தி நிலையம்

**காப்பிட் வானூர்தி நிலையம்** ; (ஆங்கிலம்: *Kapit Airport*; மலாய்: *Lapangan Terbang Kapit*; சீனம்: 加帛机场) என்பது மலேசியா, சரவாக், காப்பிட் பிரிவு; காப்பிட் மாவட்டம், காப்பிட் நகரத்தில் உள்ள ஒரு வானூர்தி நிலையம் ஆகும்.

முன்பு இந்த வானூர்தி நிலையத்தை மலேசியா எயர்லைன்சு நிறுவனம் (*Malaysia Airlines*), அதன் டுவின் ஓட்டர் (*Twin Otter*) வானூர்திகள் மூலமாக இயக்கி வந்தது. குறைந்த பயன்பாடுகள் காரணமாக அந்தச் சேவை நிறுத்தப்பட்டது.

மேலும் இந்த வானூர்தி நிலையம் அப்படியே கைவிடப்பட்டது. இருப்பினும் திட்டமிடப்படாத உலங்கூர்தி சேவைகள் (*Unscheduled Helicopter Services*) தொடர்ந்து நடைபெற்று வருகின்றன.

## பொது

2018-ஆம் ஆண்டில், காப்பிட் நகரத்திற்கான வானூர்திச் சேவைகளை மீண்டும் நிலைநிறுத்துவதற்கான திட்டங்களை மாஸ் விங்ஸ் (*MASwings*) வானூர்தி நிறுவனம் அறிவித்தது. ஆனால் தற்போதைய விமான நிலைய தளத்தின் உள்கட்டமைப்பு புனரமைப்பு செய்தால் மட்டுமே தன் சேவையைத் தொடக்கும் என மாஸ் விங்ஸ் நிறுவனம் ஒரு கட்டுப்பாட்டையும் முன்மொழிந்தது.

அந்த அறிவிப்புக்கு பல்வகையான விமர்சனங்கள் வந்தன. இதற்கிடையில், சரவாக் துணை முதல்வர் சேம்சு செமுட் மாசிங் (*James Jemut Masing*), காப்பிட் நகரத்திற்கு அருகில் சுபுக்கிட் மாபோங் (*Bukit Mabong*) எனும் இடத்தில் புதிய வானூர்தி நிலையம் கட்டப்படும் என்று அறிவித்தார்.

173.5 மில்லியன் ரிங்கிட் செலவிலான அந்த வானூர்தி நிலையம் 790 மீட்டர் நீளம் கொண்ட ஓடுபாதையைக் கொண்டு இருக்கும்; 2023-ஆம் ஆண்டின் இறுதிவாக்கில் புதிய வானூர்தி நிலையம் கட்டிமுடிக்கப்படும் என்றும் அறிவித்துள்ளார்.

## காப்பிட் நகரம்

காப்பிட் நகரம் போர்னியோ காட்டு உட்பகுதியில் இருப்பதால், முன்னர் காலத்தில் ராஜாங் ஆற்று வழியாகத்தான் அங்கு செல்ல முடியும். இப்போது புது தார் சாலைகளை அமைத்து இருக்கின்றனர்.

சிபு நகரில் இருந்து 140 கி.மீ. தொலைவில் உள்ளது. விரைவுப் படகு மூலம் செல்லலாம். 2 மணி நேரத்திற்கும் மேலாகப் பிடிக்கும். இலகுரக விமானம் மூலமாகவும் செல்லலாம். கார் மற்றும் பேருந்தில் செல்ல சுமார் 1 மணி 30 நிமிடங்கள் பிடிக்கும்.

## சான்றுகள்

## வெளி இணைப்புகள்
* Short Take-Off and Landing Airports (STOL) at Malaysia Airports Holdings Berhad]

## மேலும் காண்க
* சிறு தொலைவு வானூர்தி நிலையம்
* மாஸ் விங்ஸ்
* காப்பிட் பிரிவு

பகுப்பு:சரவாக்
பகுப்பு:மலேசிய வானூர்தி நிலையங்கள்
தல்ரா வனவிலங்கு சரணாலயம்

**தல்ரா வனவிலங்கு சரணாலயம்**  (Talra Wildlife Sanctuary) இந்தியாவின் இமாச்சல பிரதேசத்தில் உள்ள சிம்லாவில் அமைந்துள்ளது. 1962 ஆம் ஆண்டு ஒரு வனவிலங்கு சரணாலயமாக மாறியது. இந்த வனவிலங்கு சரணாலயம் 40 சதுர கிலோமீட்டர்  பரப்பளவைக் கொண்டுள்ளது. **தல்ரா வனவிலங்கு சரணாலயம்** சுற்றுச்சூழல், வனம் மற்றும் காலநிலை மாற்ற அமைச்சகத்தால்  அறிவிக்கப்பட்ட ஒரு சுற்றுச்சூழல் உணர்திறன் மண்டலமாகும்.  பனிச்சிறுத்தையின் தாயகமாகவும் இச்சரணாலயம் கருதப்படுகிறது.  பனிச்சிறுத்தை  இப்பகுதியில் மிகவும் அரிதானது.

## அமைவிடம்
தல்ரா வனவிலங்கு சரணாலயம் 0.954 முதல் 4.00 வரையிலான &nbsp;கி.மீ., மற்றும் 22.56 சதுரகிலோமீட்டர் வரையிலான சுற்றுச்சூழல் உணர்திறன் மண்டலத்தைக் கொண்டுள்ளது.  &nbsp;சிம்லா மாவட்டத்தில் இருந்து 92 கி.மீ. தொலைவில் அமைந்துள்ளது, கடல் மட்டத்தில் இருந்து வனவிலங்கு சரணாலயம் 1,500 மீ முதல் 3,324 மீ  வரையிலான உயரத்தில் உள்ளது.

## வனவிலங்கு
தல்ரா வனவிலங்கு சரணாலயம் மேல் மற்றும் கீழ் மேற்கு இமயமலையை பூர்வீகமாகக் கொண்ட காடுகளின் தாயகமாகும். அடர்ந்த காடுகள் நிறைந்த பகுதிகள் கருவேலமரம் மற்றும் பிர் போன்ற மரங்களால் மூடப்பட்டிருக்கும். தியோதர், போச் பத்ரா, ராய் மற்றும் ராகல் போன்ற இதர தாவர வகைகளும் இங்குள்ளன. சிறுத்தைகள், இமயமலைக் கருங்கரடி, செரோவ், முள்ளம்பன்றி, குரைக்கும் மான், இமாலயன் பாம் சிவெட்டு, யூரேசியன் இசுபாரோகாக்து, பறக்கும் அணில் போன்ற விலங்கினங்கள் இங்கு காணப்படுகின்றன.

## மேற்கோள்கள்

பகுப்பு:இமாச்சலப் பிரதேச சுற்றுலாத் தலங்கள்
பகுப்பு:இமாச்சலப் பிரதேச வனவிலங்கு காப்பகங்கள்
சர்க்கரை சுத்திகரிப்பு நிலையம்

**சர்க்கரை சுத்திகரிப்பு** என்பது ஒரு சுத்திகரிப்பு ஆகும், இது கரும்பு அல்லது பீட்ஸில் இருந்து மூல சர்க்கரையை வெள்ளை சுத்திகரிக்கப்பட்ட சர்க்கரையாக மாற்றுகிறது .

பல கரும்புச் சர்க்கரை ஆலைகள் மூலச் சர்க்கரையை உற்பத்தி செய்கின்றன, இன்னும் வெல்லப்பாகுகளைக் கொண்ட சர்க்கரையையும் உற்பத்தி செய்கிறது, இது பொதுவாக வீடுகளில் உட்கொள்ளப்படும் மற்றும் குளிர்பானங்கள் மற்றும் உணவுகளில் மூலப்பொருளாகப் பயன்படுத்தப்படும் வெள்ளை சர்க்கரையை விட அதிக கரு நிறத்தையும் மற்றும் கசப்பு இனிப்பு சுவையும் தருகிறது. கரும்புச் சர்க்கரை சுவையாக இருக்க சுத்திகரிப்பு தேவையில்லை என்றாலும், சர்க்கரைவள்ளிக்கிழங்கிலிருந்து வரும் சர்க்கரையானது, பீட்ஸின் வலுவான, பொதுவாக தேவையற்ற, சுவையை நீக்குவதற்கு எப்போதும் சுத்திகரிக்கப்படுகிறது.  உற்பத்தி செய்யப்படும் சுத்திகரிக்கப்பட்ட சர்க்கரை 99 சதவிகிதத்திற்கும் அதிகமான தூய்மையான சுக்ரோஸ் ஆகும். 

பல சர்க்கரை ஆலைகள் அறுவடை காலத்தில் மட்டுமே செயல்படுகின்றன, அதேசமயம் சுத்திகரிப்பு நிலையங்கள் ஆண்டு முழுவதும் வேலை செய்யலாம். சர்க்கரைவள்ளிக்கிழங்கு சுத்திகரிப்பு நிலையங்கள் கரும்பு சுத்திகரிப்பு நிலையங்களைக் காட்டிலும் பீட்டைச் செயலாக்கும் போது குறுகிய காலங்களைக் கொண்டிருக்கும், ஆனால் இடைநிலைப் பொருளைச் சேமித்து, சீசனில் அதைச் செயலாக்கலாம். கச்சா சர்க்கரை உள்நாட்டில் பதப்படுத்தப்பட்டு விற்கப்படுகிறது அல்லது வேறு இடங்களுக்கு ஏற்றுமதி செய்யப்பட்டு சுத்திகரிக்கப்படுகிறது.

 சுத்திகரிப்பு 
கார்பனேற்றம்

சர்க்கரை மதுபானத்தில் கால்சியம் ஹைட்ராக்சைடைச் சேர்ப்பதன் மூலமும், கார்பன் டை ஆக்சைடைக் கலப்பதன் மூலம் கால்சியம் கார்பனேட்டை உருவாக்குவதன் மூலமும் கார்பனேற்றம் அடையப்படுகிறது.

பாஸ்பேட்டேஷன்

கால்சியம் ஹைட்ராக்சைடைச் சேர்த்து கால்சியம் பாஸ்பேட்டை உருவாக்குவதற்குப் பிறகு பாஸ்போரிக் அமிலத்தைச் சேர்ப்பதன் மூலம் பாஸ்பேட்டேஷன் அடையப்படுகிறது.

மீதமுள்ள சர்க்கரை பின்னர் ஒரு சர்க்கரை மதுபானம் (சுமார் 70 சதவீதம் எடை திடப்பொருட்கள்) செய்ய கரைக்கப்படுகிறது, இது பாஸ்போரிக் அமிலம் மற்றும் கால்சியம் ஹைட்ராக்சைடு சேர்ப்பதன் மூலம் தெளிவுபடுத்தப்படுகிறது, இது கால்சியம் பாஸ்பேட்டை துரிதப்படுத்துகிறது. கால்சியம் பாஸ்பேட் துகள்கள் சில அசுத்தங்களை உள்வாங்கி மற்றவற்றை உறிஞ்சி, பின்னர் தொட்டியின் மேல் மிதக்கின்றன, அங்கு அவை அகற்றப்படுகின்றன.
கிளென்

**கிளென்** (*Glen*) என்பது இந்தியாவிலுள்ள ஒரு வனப்பகுதியாகும். வட இந்திய மாநிலமான இமாச்சலப் பிரதேசத்தில் உள்ள சிம்லா நகரில் அன்னடேல், கோடை மலை, சௌரா மைதான் மற்றும் பொய்லுகஞ்சு பகுதிகளுக்கு இடையே இது அமைந்துள்ளது. இயற்கை காட்சிகள் மற்றும் இயற்கை பாதைகளுக்கு இப்பகுதி பெயர் பெற்றதாகும்.
## புவியியல்
சௌரா மைதானத்திற்கு கீழே அன்னாடேலுக்கு அடுத்ததாக கிளென் மலைப்பகுதி அமைந்துள்ளது. கிளென்னின் சில பகுதிகள் கோடை மலையின்  புறநகர் பகுதிக்கு கீழே அமைந்துள்ளன.
## சுற்றுலா
கிளென் மலைப்பகுதி நிறைய சுற்றுலாப் பயணிகளை ஈர்க்கிறது. மூன்று பாதைகள் மற்றும் ஒரு மேற்கட்டி மண்டபம் ஆகியவற்றை உள்ளடக்கிய இவ்வனப்பகுதியின் முக்கிய பாதைகளுக்கு கீழே ஒரு நீர்வீழ்ச்சியும் உள்ளது. வெண்கலப் பாதை, கிசிகிசுக்கும் பாதை, ஓடைப்பாதை என மூன்று இயற்கைப் பாதைகளுக்கும் பெயரிடப்பட்டு அவற்றை புதுப்பிக்கும் பணிகள் நடைபெறுகின்றன.

சுற்றுலாப் பயணிகளின் அனுபவத்தை அறிவுடன் மேம்படுத்தும் விதமாக வழிகாட்டிகளுக்கு பயிற்சியளிக்கப்பட்டுள்ளது. உள்ளூர் மற்றும் சுற்றுலாப் பயணிகளுக்கு கிளென் மலைகளின் தாவர மற்றும் விலங்கினங்கள் மற்றும் அரிய வகை தாவரங்கள் மற்றும் இமயமலை மரங்கள் பற்றி தெரிவிக்கப்படுகின்றன.

## மேற்கோள்கள்

பகுப்பு:இமாச்சலப் பிரதேசப் புவியியல்
புனித ஆரோக்கிய அன்னை வேளாங்கண்ணி தேவாலயம்

புனித ஆரோக்கிய அன்னை வேளாங்கண்ணி தேவாலயம்  (Indonesian: Graha Maria Annai Velangkanni),இந்தோனேசியாவின் மேடானில் 2005 இல் திறக்கப்பட்ட இந்தோ-திராவிட பாணியில் கட்டப்பட்ட மரியன்னை ஆலயம்.இது புனித ஆரோக்கிய அன்னை அர்ப்பணிக்கப்பட்டுள்ளது. தமிழ்நாட்டின் வேளாங்கண்ணியில் 17 ஆம் நூற்றாண்டைச் சேர்ந்த ஒரு மரியன்னை தோற்றத்திற்கு அர்ப்பணிக்கப்பட்டது.இரண்டு தளங்கள் கொண்ட இந்த ஆலயம் இந்தோனேசிய பாணியில் ஏழு மாடிகளைக் கொண்ட சிறிய கோபுரத்தைக் கொண்டுள்ளது. இது Jl இல் அமைந்துள்ளது. சகுரா III, ஜே.எல். சிமாதுபாங். ஆசியாவிலேயே இது ஒரு முக்கியமான யாத்திரைத் தலமாகும்
## குறிப்புகள்

பகுப்பு:பசிலிக்காக்கள்
பகுப்பு:நாகபட்டினம் மாவட்டத்தில்
நடராசபுரம்

**நடராசபுரம்** (*Natarajapuram*) என்பது இந்தியாவின் தமிழ்நாடு மாநிலத்தில் அமைந்துள்ள திருச்சிராப்பள்ளி மாவட்டத்தில் திருச்சிராப்பள்ளி வட்டத்தில் உள்ள ஒரு கிராமம் ஆகும்.

## மக்கள்தொகை
2011 மக்கள் தொகை கணக்கெடுப்பின்படி, நடராசபுரத்தில் 668 ஆண்கள் மற்றும் 626 பெண்கள் 1294 பேர் உள்ளனர். பாலின விகிதம் 937 ஆகவும், எழுத்தறிவு விகிதம் 94.71 ஆகவும் இருந்தது.

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்
பிச்சாண்டார்கோயில்

**பிச்சாண்டார்கோயில்** (*Bikshandarkoil*) என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தில் உள்ள ஒரு மக்கள்தொகைக் கணக்கெடுப்பு நகரமாகும். இது திருச்சிராப்பள்ளி நகர்ப்புற ஒருங்கிணைப்பின் ஒரு பகுதியாகும். வரலாற்றுச் சிறப்புமிக்க இந்த ஊர் உத்தமர்கோயில் என்று பின்னர் அழைக்கப்படுகிறது.

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
கோயம்புத்தூர் வடக்கு சந்திப்பு தொடருந்து நிலையம்

**கோயம்புத்தூர் வடக்கு தொடருந்து நிலையம்** என்பது, இந்தியா தீபகற்பத்தில் தமிழ்நாடு மாநிலத்தின் கோயம்புத்தூர் மாவட்டத்தில்,  (அதாவது, 11.020200°N 76.954600°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 453 மீட்டர் உயரத்தில் அமைந்துள்ள ஒரு தொடருந்து நிலையம் ஆகும். கோயம்புத்தூர் சந்திப்பு தொடருந்து நிலையம் அமைந்துள்ள இடத்திலிருந்து, இந்நிலையம் சுமார் 3 கி.மீ. தூரத்தில் உள்ளது. தினமும் சுமார் 144 எண்ணிக்கையிலான தொடருந்துகள், இந்நிலையத்தைக் கடந்து செல்கின்றன. 2022 ஆம் ஆண்டு சூன் மாதம், இந்தியாவின் முதலாவது ***பாரத் கௌரவ்*** தொடருந்து, கோயம்புத்தூரிலிருந்து சீரடி நோக்கி பயணம் புறப்பட்டது இந்நிலையத்திலிருந்து தான். ரூ.3.62 கோடி செலவில், கோயம்புத்தூர் வடக்கு தொடருந்து நிலையத்தில், இரயில்வே நடைமேம்பாலம் நீட்டிப்பு பணிகளுக்கான ஒப்புதல் பெறப்பட்டுள்ளது.
## திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் சேலம் கோட்டத்தில் 15 நிலையங்கள் தேர்ந்தெடுக்கப்பட்டன, கோயம்புத்தூர் வடக்கு சந்திப்பு தொடருந்து நிலையத்தை புதுப்பிக்கும் பணிக்கு 11.5 கோடி  ரூபாய் ஒதுக்கப்பட்டுள்ளது. 

## மேற்கோள்கள்

## வெளி இணைப்புகள்
* Geohack

பகுப்பு:கோயம்புத்தூரில் உள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கவியரசு கண்ணதாசன் நகர்

**கவியரசு கண்ணதாசன் நகர்** () என்பது இந்தியா தீபகற்பத்தின் தமிழ்நாடு மாநிலத்தில் சென்னை மாவட்டத்தின் கொடுங்கையூர் புறநகர்ப் பகுதிக்கு அருகில்,  (அதாவது, 13.133610°N, 80.256529°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 30 மீட்டர் உயரத்தில் அமைந்துள்ள ஓர் உப புறநகர்ப் பகுதியாகும். வியாசர்பாடி, மூலக்கடை, கொடுங்கையூர், மாதவரம், மணலி, மகாகவி பாரதி நகர், எருக்கஞ்சேரி மற்றும் பெரம்பூர் ஆகியவை கவியரசு கண்ணதாசன் நகர் பகுதிக்கு அருகிலுள்ள முக்கிய புறநகர்ப் பகுதிகளாகும். கவியரசு கண்ணதாசன் நகர் பகுதியானது, பெரம்பூர் (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் ஆர். டி. சேகர். மேலும் இப்பகுதி, வட சென்னை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக கலாநிதி வீராசாமி, 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.

## மேற்கோள்கள்

## வெளி இணைப்புகள்
* Geohack

பகுப்பு:சென்னை மாவட்டத்திலுள்ள ஊர்களும் நகரங்களும்
ஓகோவர்

**ஓகோவர்**  (Oakover)  என்பது இந்தியாவின் இமாச்சலப் பிரதேசத்தில் உள்ள சிம்லாவில் அமைந்துள்ள  ஒரு வரலாற்று சிறப்பு மிக்கதொரு கட்டிடம் ஆகும். சிம்லாவில் கட்டப்பட்ட ஆரம்பகால வீடுகளில் இதுவும் ஒன்று.  இமாச்சல பிரதேச முதல்வரின் அதிகாரப்பூர்வ இல்லமுமாகும். 

## வரலாறு
ஒரு பிரித்தானிய காலகட்ட கட்டிடமான ஓகோவர் முன்பு முன்னாள் பாட்டியாலா மாநிலத்தின் மகாராசாக்களின் வசிப்பிடமாக இருந்தது.  

ஓகோவர் கல்லறை 1828 ஆம் ஆண்டில்  திறக்கப்பட்டது. சிம்லாவில் உள்ள பழமையான பிரித்தானியர்  கால கல்லறையாக இது கருதப்படுகிறது. 1841 ஆம் ஆண்டு வரை இக்கல்லறை  பயன்பாட்டில் இருந்தது, பின்னர் இது பழுதடைந்து புறக்கணிக்கப்பட்டது.  

## கலை மற்றும் பிரபலமான கலாச்சாரத்தில்
பிரித்தானிய புகைப்படக் கலைஞர் சாமுவேல் பார்ன் 1863 ஆம் ஆண்டு சனவரி மாதத்தில்  இந்தியா முழுவதும் பயணம் செய்தார். அவர் சிம்லாவுக்குச் சென்று, ஓகோவரில் இருந்தும் சிம்லாவிலிருந்தும் பல புகைப்படங்களை எடுத்தார். 

## மேற்கோள்கள்

பகுப்பு:இமாச்சலப் பிரதேசம்
2023 இந்தியச் சட்டமன்றத் தேர்தல்கள்

**2023 இந்தியப் பொதுத்தேர்தல்கள்** (**2023 elections in India**), இந்தியாவின் 9 மாநில சட்டமன்றங்களுக்கு, 2023ஆம் ஆண்டில் தேர்தல்கள் நடைபெற உள்ளது..          
## மாநில சட்டமன்றத் தேர்தல்கள்
  
2023-இல் ஒன்பது மாநில  சட்டப் பேரரவைத் தேர்தல்கள் நடைபெற உள்ளது. நாகாலாந்து, மேகாலயா மற்றும் திரிபுரா மாநிலச் சட்டமன்றங்களின் பதவிக்காலம் முறையே மார்ச் 12, மார்ச் 15 & மார்ச் 22 தேதிகளில் முடிவடைகிறது. திரிபுரா மாநிலத்தில் 16 பிப்ரவரி 2023 அன்றும், நாகாலாந்து மற்றும் மேகாலயா மாநிலங்களில் 27 பிப்ரவரி 2023 அன்றும் தேர்தல்கள் நடத்த இந்தியத் தேர்தல் ஆணையம் அறிக்கை வெளியிட்டுள்ளது. வாக்கு எண்ணிக்கை 2 மார்ச் அன்று வெளியிடப்படுகிறது. கர்நாடகா சட்டமன்றத் தேர்தலை அன்று நடத்தப்படுகிறது. நவம்பர்-டிசம்பர் மாதங்களில் இராஜஸ்தான், மத்தியப் பிரதேசம், தெலங்காணா, சத்தீஸ்கர் மற்றும் மிசோரம் உள்ளிட்ட ஐந்து மாநிலத் தேர்தல்கள் நடைபெறுகிறது.

# 2023 நாகாலாந்து சட்டமன்றத் தேர்தல் 
# 2023 மேகாலயா சட்டமன்றத் தேர்தல்
# 2023 திரிபுரா சட்டமன்றத் தேர்தல்
# 2023 கர்நாடகா சட்டமன்றத் தேர்தல் 
# 2023 இராஜஸ்தான் சட்டமன்றத் தேர்தல்
# 2023 மத்தியப் பிரதேச சட்டமன்றத் தேர்தல்
# 2023 தெலங்காணா சட்டமன்றத் தேர்தல்
# 2023 சத்தீஸ்கர் சட்டமன்றத் தேர்தல்
# 2023 மிசோரம் சட்டமன்றத் தேர்தல்

## மேற்கோள்கள்
  
               
## வெளி இணைப்புகள்
*Election Commission of India (official website)

பகுப்பு:2023 இந்திய மாநிலங்களின் சட்டமன்றத் தேர்தல்கள்
பகுப்பு:2023 தேர்தல்கள்
அரசு பொறியியல் கல்லூரி, திருவரங்கம்

**அரசு பொறியியல் கல்லூரி, திருவரங்கம்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டம், திருவரங்கம் கோட்டம், சேதுரப்பட்டியில் உள்ள அரசு தொழில்நுட்பக் கல்லூரி ஆகும். இது 2013-ல் நிறுவப்பட்டது. இங்கு பொறியியல் துறையில் பல்வேறு படிப்புகள் வழங்கப்படுகிறது.

## வரலாறு
திருச்சிராப்பள்ளி மாவட்டம் சேதுராப்பட்டியில் உள்ள அரசு பொறியியல் கல்லூரிக்கான முன்மொழிவைத் தமிழக அரசு 2013ஆம் ஆண்டு அறிவித்தது. இந்நிறுவனம் முழுமையாக ரூபாய் 60.01 கோடியில் 30.2 ஏக்கரில் நிறுவப்பட்டுள்ளது.

## கல்வி
இந்த நிறுவனம் இளநிலை பொறியியல் பட்டப்படிப்புக்கு வழிவகுக்கும் இளநிலை படிப்புகளை வழங்குகிறது. மேல்நிலைப் பள்ளித் தேர்வில் மாணவர்கள் பெறும் மதிப்பெண் தரவரிசையின் அடிப்படையில் இளநிலையில் மாணவர்கள் சேர்க்கப்படுகிறார்கள்.

## துறைகள்
நிறுவனம் பின்வரும் துறைகள் இக்கல்லூரியில் உள்ளன:

* கணினி அறிவியல் பொறியியல்
* பொதுப் பொறியியல்
* இயந்திர பொறியியல்
* மின் மற்றும் மின்னணு பொறியியல்
* மின்னணு மற்றும் தகவல் தொடர்பு பொறியியல்
* ஆங்கிலம்
* இயற்பியல்
* வேதியியல்
* கணிதம்
* நூலகம்
* நிர்வாக துறை

## அமைவிடம்
இக்கல்லூரி திருச்சிராப்பள்ளி நகரிலிருந்து 18 கி.மீ. தொலைவில் தேசிய நெடுஞ்சாலை 38-இல் சேதுரப்பட்டியில் அமைந்துள்ளது. 

## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள பொறியியல் கல்லூரிகள்
திருச்சிராப்பள்ளி குழு

**திருச்சிராப்பள்ளி குழு** (*Trichinopoly Group*) என்பது இந்தியாவில் உள்ள ஒரு புவியியல் உருவாக்கம் ஆகும். இதன் அடுக்குகள் பிற்பகுதியில் கிரெட்டேசியசுக்கு முந்தயவை. இது ஊடத்தூர் மற்றும் அரியலூர் குழுக்களுக்கு இடையே அமைந்துள்ளது. இது இதன் தெற்கு முனையில் அகலமாக உள்ளது. ஆனால் அது படிப்படியாக வடக்கு நோக்கிச் செல்லும்போது குறைந்து காணப்படுகிறது. இதன் இறுதியில் அரியலூர் குழுவைச் சந்திக்கிறது. இதன் உருவாக்கத்திலிருந்து மீட்கப்பட்ட புதைபடிமங்களில் டைனோசர் எச்சங்களும் அடங்கும்.

## முதுகெலும்பு தொல்லுயிரி

* *திராவிடசாரசு பிலான்போர்டி* - "பகுதி மண்டையோடுடன் கூடிய துண்டு துண்டான எலும்புக்கூடு, வயது வந்தவர்."

## மேலும் பார்க்கவும்

* டைனோசர் தாங்கும் பாறை அமைப்புகளின் பட்டியல்

## மேற்கோள்கள்

### நூல் பட்டியல்
*  

பகுப்பு:இந்தியப் புவியியல்
கைபோர்டா காவ்ன்

**கைபோர்டா காவ்ன்** (*Kaiborta Gaon*)  இந்திய நாட்டின் அசாம் மாநிலத்தின்கோலாகட் மாவட்டத்தில் உள்ள மக்கள் தொகை கணக்கெடுப்பு கிராமம்.  2011 ஆம் ஆண்டு இந்திய மக்கள் தொகை கணக்கெடுப்பின்படி, கைபோர்டா காவ்ன் நகரின் மொத்த மக்கள் தொகை 6,327 பேர். இதில் 3,227 ஆண்கள் மற்றும் 3,100 பெண்கள் உட்பட 55.56% கல்வியறிவு விகிதம் உள்ளது.

## மேற்கோள்கள்

பகுப்பு:அசாம் மாநிலத்திலுள்ள ஊர்களும் நகரங்களும்
பகுப்பு:கோலாகாட் மாவட்டம்
யானை கவுனி

**யானை கவுனி** (*Elephant Gate*) என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்தில்,  (அதாவது, 13.091345°N, 80.278475°E) என்ற புவியியல் ஆள்கூறுகள் கொண்டு, கடல் மட்டத்திலிருந்து சுமார் 33 மீட்டர் உயரத்தில் அமைந்துள்ள ஒரு புறநகர்ப் பகுதியாகும். பாரிமுனை, ராயபுரம், ஜார்ஜ் டவுன், காசிமேடு, தண்டையார்பேட்டை,  வண்ணாரப்பேட்டை, சௌகார்பேட்டை, வள்ளலார் நகர், மண்ணடி, பேசின் பாலம் மற்றும் கொண்டித்தோப்பு ஆகியவை யானை கவுனி பகுதிக்கு அருகிலுள்ள முக்கிய புறநகர்ப் பகுதிகளாகும். 1959 ஆம் ஆண்டு தமிழ்நாடு முதலமைச்சராக இருந்த காமராசர், பொதுக்கூட்டங்களில் பேசிய இடங்களில் யானை கவுனி பகுதியும் அடங்கும். யானை கவுனி பகுதியில் காவல் நிலையம் ஒன்று உள்ளது.

89 வருடங்கள் பழமையான 'யானை கவுனி பாலம்' என்ற பெயரில் ஒரு பாலம், பேசின் பாலம் தொடருந்து நிலையம் மற்றும் சென்னை மத்திய தொடருந்து நிலையம் இவற்றிற்கு இடையே, இரயில்வே தண்டவாளங்களுக்கு மேல் அமைந்திருந்தது. பரபரப்பான நேரங்களில், சுமார் 10,000 வாகனங்கள் இப்பாலத்தைக் கடந்து செல்லும். இதனால் பலவீனமடைந்த, போக்குவரத்தை சீர் செய்ய, இந்தப் பாலம் இடிக்கப்பட்டது. சுமார் 156.12 மீட்டர் நீளத்தில், புதிய பாலம் ஒன்று கட்டப்பட்டு வருகிறது. பெருநகர சென்னை மாநகராட்சி மற்றும் தென்னக இரயில்வே, சென்னை கோட்டம் இணைந்து, இப்பாலத்தின் கட்டுமானப் பணிகளை மேற்கொள்கின்றன. சுமார் ரூ.30 கோடி திட்ட மதிப்பீட்டில் கட்டப்பட்டு வரும் இப்பாலத்தின் செலவுகள், இவ்விரண்டு நிறுவனங்களாலும் சரிசமமாக ஏற்றுக் கொள்ளப்படுகின்றன.

அரங்கநாதசுவாமி தேவஸ்தானம் கோயில், வைகுண்டப் பெருமாள் மற்றும் தருமராஜர் தேவஸ்தானம் கோயில் ஆகியவை யானை கவுனி பகுதியிலுள்ள முக்கிய கோயில்களாகும்.

திருப்பதியில் புரட்டாசி மாதம் நடைபெறும் பிரம்மோற்சவ விழாவிற்காக, சென்னையின் சௌகார்பேட்டையிலுள்ள சென்னகேசவ பெருமாள் கோயிலிலிருந்து நிழல் தரும் அலங்காரக் குடைகள் இரண்டு, திருப்பதி ஏழுமலையான் கோயிலுக்கு சமர்ப்பிக்கப்படும். இதற்காகப் பல குடைகள் தயாரிக்கப்பட்டு, சென்னையிலிருந்து திருப்பதி வழிநெடுகிலும் சில முக்கியமான கோயில்களுக்கு சில குடைகள் தானமாகக் கொடுக்கப்பட்டு, இரண்டு குடைகள் திருப்பதி வெங்கடாசலபதி கோயிலுக்கு வழங்கப்படும். அவ்வாறு அலங்காரக் குடைகள் எடுத்துச் செல்லப்படும் போது, யானை கவுனி பகுதியைத் தாண்டும் நிகழ்வை பல பகுதிகளிலிருந்தும் மக்களில் பெரும்பாலானோர் 'குடை (யானை) கவுனி தாண்டி விட்டதா?' என்ற கேள்வியுடன் தெரிந்து கொள்வது இன்றும் வாடிக்கையாக உள்ளது.
## References

## External links
* Geohack
பகுப்பு:சென்னை மாவட்டத்திலுள்ள ஊர்களும் நகரங்களும்